Diari Oficial de la Generalitat Valenciana


Sumari del DOGV 5286, del 22-06-2006 (2006/6065)

Resolució de 19 d'abril de 2006, del Servici Territorial d'Energia d'Alacant, per la qual es sotmet a informació pública la sol·licitud d'autorització administrativa, l'aprovació del projecte d'execució i el reconeixement en concret d'utilitat pública del projecte denominat antena d'alta pressió A per al subministrament de gas natural al terme municipal de Gata de Gorgos, als termes municipals de Pedreguer i Gata de Gorgos (Alacant), així com l'Estudi d'Impacte Ambiental. CBREDE/2005/71/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5286

Data del DOGV
:   22-06-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/6065


Organisme emissor
:   Conselleria d'Infraestructures i Transport

Tipus de document
:   Anunci

Resolució de 19 d'abril de 2006, del Servici Territorial d'Energia d'Alacant, per la qual es sotmet a informació pública la sol·licitud d'autorització administrativa, l'aprovació del projecte d'execució i el reconeixement en concret d'utilitat pública del projecte denominat antena d'alta pressió A per al subministrament de gas natural al terme municipal de Gata de Gorgos, als termes municipals de Pedreguer i Gata de Gorgos (Alacant), així com l'Estudi d'Impacte Ambiental. CBREDE/2005/71/03. [2006/6065]  
Als efectes previstos en els articles 73 i 104 de la Llei 34/1998, de 7 d'octubre, del Sector d'Hidrocarburs; en els articles 78 i 96 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en relació amb els articles 17.2 de la Llei d'Expropiació Forçosa, i 56 del seu Reglament (Decret de 26 d'abril de 1957); així com en el Reglament (aprovat per Decret 162/1990, de 15 d'octubre) per a l'execució de la Llei 2/1989, de 3 de març, d'Impacte Ambiental de la Generalitat Valenciana, se sotmet a informació pública la sol·licitud d'autorització administrativa, l'aprovació del projecte d'execució, el reconeixement en concret d'utilitat pública i l'Estudi d'Impacte Ambiental del projecte denominat antena d'alta pressió A per a subministrament de gas natural al terme municipal de Gata de Gorgos, les característiques de la qual es detallen a continuació:  
Peticionari: Gas Alacant, SAU, amb domicili a Elda (Alacant), c/ Nueva, número 1 bis.  
Objecte de la petició: l'autorització administrativa, l'aprovació del projecte d'execució, el reconeixement en concret d'utilitat pública i la Declaració d'Impacte Ambiental del projecte denominat antena d'alta pressió A per al subministrament de gas natural al terme municipal de Gata de Gorgos, als termes municipals de Pedreguer i Gata de Gorgos (Alacant).  
Característiques de les instal·lacions: canonada d'acer al carboni API 5L Gr. B amb un diàmetre de 4. Pressió màxima de servici: 16 bar relatius. La longitud del gasoducte és de 3.476 metres lineals, i té el seu origen en la posició 02 del projectat Gasoducte de transport secundari Marina Alta al terme municipal de Pedreguer, discorre paral·lel a este gasoducte en direcció est pels termes municipals de Pedreguer i Gata de Gorgos fins que gira en sentit sud i creua la carretera CV-734 per a discórrer per un dels futurs vials del planejament UE SORTS-3 de l'Ajuntament de Gata de Gorgos fins a les proximitats del nucli urbà de Gata de Gorgos on s'ubicarà un armari de regulació. Inclou Estació de Regulació i Mesura (ERM) APA/MPA 2 x 3.000 Nm³ /h.  
Pressupost de les instal·lacions: 351.684,00 €  
El projecte inclou la relació concreta i individualitzada dels béns i dels drets afectats.  
L'afectació a les finques de propietat privada derivada de la construcció del projecte es concreta en:  
Un: expropiació forçosa dels terrenys sobre els quals s'han de construir les instal·lacions fixes en superfície.  
Dos: per a les canalitzacions:  
a) Imposició de servitud permanent de pas de gas al llarg del traçat de la conducció, amb una amplària de 4 metres, 2 a cada costat de l'eix, per on discorrerà soterrada la canonada o canonades que es requerisquen per a la conducció del gas. Esta servitud que s'establix estarà subjecta a les següents limitacions al domini:  
1. Prohibició d'efectuar treballs de llaurada o semblants a una profunditat superior a cinquanta centímetres, així com de plantar arbres o arbustos a una distància inferior a dos metres a comptar des de l'eix de la canonada.  
2. Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions a una distància inferior de 5 metres de l'eix del traçat, a un costat i a l'altre d'este. Esta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.  
3. Lliure accés del personal i equips necessaris per a poder mantindre, reparar o renovar les instal·lacions amb pagament, si és el cas, dels danys que s'ocasionen.  
4. Possibilitat d'instal·lar les fites de senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o funcionament de les instal·lacions.  
b) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, qualsevol obstacle i es realitzaran les obres necessàries per a l'estesa i la instal·lació de la canalització i els elements annexos, i executar els treballs o les operacions necessàries a estos fins.  
Tres: per al pas dels cables de connexió i elements dispersius de protecció catòdica:  
a) Imposició de servitud permanent de pas en una franja de terreny d'un metre d'ample, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent de la instal·lació més un metre a cada costat. Estes franges estaran subjectes a les limitacions següents:  
. Prohibició d'efectuar treballs de llaurada o semblants a una profunditat superior a cinquanta centímetres, de plantar arbres o arbustos i realitzar qualsevol tipus d'obres, construcció o edificació a una distància inferior a 1,5 metres, a cada costat del cable de connexió o del límit de la instal·lació soterrada dels llits dispersius, i es pot exercir el dret a talar o arrancar els arbres o arbustos que hi haguera a distància inferior a la indicada.  
. Lliure accés del personal i elements necessaris per a poder vigilar, mantindre, reparar o renovar les instal·lacions, amb pagament si és el cas, dels danys que s'ocasionen.  
b) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, i en la qual es podrà fer desaparéixer qualsevol obstacle, així com realitzar les obres necessàries per a l'estesa i muntatge de les instal·lacions i elements annexos, i executar les obres o operacions necessàries a estos fins.  
El que es fa públic perquè se'n prenga coneixement i especialment els propietaris i la resta de titulars afectats per este projecte, la relació dels quals s'inserix al final d'este anunci, perquè puga ser examinat el projecte i l'Estudi d'Impacte Ambiental en el Servici Territorial d'Energia d'Alacant de la Conselleria d'Infraestructures i Transport, situat en la Torre Generalitat, Rambla Méndez Núñez, 41, planta 5a (CP 03781), i es poden presentar les al·legacions que es consideren oportunes en el termini de vint dies comptadors a partir de l'endemà de la inserció d'este anunci. Els plans parcel·laris podran ser igualment consultats en els ajuntaments de Pedreguer i Gata de Gorgos (Alacant).  
Alacant, 19 d'abril de 2006.. El cap del Servici Territorial d'Energia: Miguel García Mengual.